да се осигури добавената стойност на схемата;
 е)
 прогнозния бюджет или бюджетният дял за основните елементи на схемата;
 ж)
 целевата група;
 з)
 списъка на продуктите, които ще се доставят по схемата;
 и)
 целите и съдържанието на придружаващите мерки;
 й)
 описание на начина, по който ще участват съответните заинтересовани страни;
 к)
 информация относно договореностите за разпределението на продукти и процедури за подбор на доставчици;
 л)
 действащите механизми за популяризиране на предоставянето на помощ от Съюза, включително когато стратегията дава възможност за едновременно консумиране на обичайна училищна храна и на продукти, финансирани по схемата;
 м)
 структурите и формите, въведени във връзка с мониторинга и оценката на схемата в съответствие с член 8 от Делегиран регламент (ЕС) 2016/247, и с проверките, предвидени в членове 7 и 8 от настоящия регламент.
 2. Комисията публикува стратегиите на държавите членки.
 Член 3
 Заявления за помощ, подадени от държави членки
 Държавите членки представят заявления за помощ, отнасящи се за следващата учебна година, най-късно до 31 януари всяка година. Заявленията за помощ съдържат следната информация:
 а)
 индикативното разпределение на помощта, определено в приложението;
 б)
 исканата сума, ако няма желание да се използва цялата сума от индикативното разпределение;
 в)
 желанието за усвояване на по-голяма сума от индикативното разпределение и максималния размер на допълнителни средства, който се иска, ако се предоставят допълнителни средства;
 г)
 общия размер на исканата сума.
 Сумите, посочени в настоящия член, се посочват в евро.
 Член 4
 Заявления за помощ, подадени от заявители
 1. Държавите членки определят формата, съдържанието и честотата на заявленията за помощ в съответствие със своята стратегия и правилата, установени в параграфи 2—7.
 2. Заявленията за помощ, отнасящи се за доставка и разпределяне на продукти, включват най-малко следната информация:
 а)
 количеството на разпределените продукти;
 б)
 името и адреса или идентификационния номер на учебното заведение или образователния орган, за което/който са разпределени продуктите;
 в)
 броя на децата с редовно присъствие в съответните учебни заведения с право да получат продуктите, обхванати от схемата в периода, за който е подадено заявлението за помощ.
 3. Всички заявления за помощ, свързани с доставката и разпределянето на продукти, се отнасят за периоди от не повече от пет месеца.
 4. Заявленията за помощ се подават в рамките на три месеца след края на периода, за който се отнасят.
 5. Заявленията за помощ във връзка с доклада за оценка, предвиден в член 6, параграф 2, се подават в срок от един месец от датата, на която посоченият в същия параграф доклад е бил представен.
 6. Ако срокът, посочен в параграфи 4 и 5, бъде надхвърлен с по-малко от 60 дни, помощта се изплаща, но се намалява съответно:
 а)
 с 5 %, ако срокът е надхвърлен с 1 до 30 дни;
 б)
 с 10 %, ако срокът е надхвърлен с 31 до 60 дни.
 Ако срокът е надхвърлен с повече от 60 дни, помощта се намалява с още 1 % за всеки следващ ден, изчислен върху оставащата част.
 7. Сумите, декларирани в заявленията за помощ, се подкрепят с документни доказателства за цените на доставените продукти, материали или услуги, както и с потвърждение за